Rikunarita-ORG/Wikinium huggingface dataset:
# Mombasa

*Disse Artikel is man blots en Stubben. Du kannst Wikipedia helpen un em verbetern.*

---

**Mombasa** is en Stadt in Kenia un mit rund 915.000 Inwahner (Stand: 2009) de tweetgröttste Stand vun dat Land.

Mombasa Islands erstreckt sück över en Flach van 13 km² un bild den Stadtkarn. De Hüüs in de Oltstadt stammen gröttstendeels noch ut dat 19. Johrhunnert. Besünners de tallriek araabsch Hüüs mit upwännig Snitzereen un Messingdören sünd good antokieken.

Blangenbi is dat de wichtigste Habenstadt van Ostafrika.

 **Mombasa**. Mehr Biller, Videos oder Audiodateien to’t Thema gifft dat bi Wikimedia Commons.

*  (Stand: Januar 2018)
# Helle Thorning-Schmidt

Helle Thorning-Schmidt (2010).
**Helle Thorning-Schmidt** (\* 14. Dezember 1966 in Rødovre) is en däänsche Politikersche.

1994 möök se en Candidatus-Afsluss an de Universität Kopenhagen in Staatswetenschop.

Vun 1999 bet 2004 weer se Afornte in’t Europaparlament. Se is siet den 8. Februar 2005 de Afornte för den Wahlkreis Østre in’t Volksding.

Se is siet den 12. April 2005 Vörsittersche vun de Däänsche Sozialdemokraatsche Partei. Se weer de Nafolgersche vun Mogens Lykketoft, de na de verlorenen Parlamentswahlen sien Amt afgeev. Thorning-Schmidt gellt as Vertredersche vun’n rechten Parteiflögel üm den fröheren Premierminister Poul Nyrup Rasmussen un Henrik Dam Christensen. Se wunn ehr Amt in en Afstimmen gegen Frank Jensen, de to’n linken Parteiflögel höört.

An' 14. September 2011 wunn dat linke Oppositschoonsbündnis ünner hör Führung de däänsch Parlamentswahlen un siet den 3. Oktober 2011 is se däänsch Ministpräsidentin. In dat Amt is se de eerste Fru.

Se is mit Stephen Kinnock verheiraat.

## Weblenken

 **Helle Thorning-Schmidt**. Mehr Biller, Videos oder Audiodateien to’t Thema gifft dat bi Wikimedia Commons.

* Websteed vun de Politikersche (däänsch)
# Boxen

Boxkamp twüschen Ricardo Domínguez (links) un Rafael Ortíz
**Boxen** is en Kampsport, bi den sik twee Gegners mit jemehr Füüst haut. Dorbi drägt se dicke Boxhanschen. Bi’t Amateurboxen is butendem dat Drägen vun Schuulreedschoppen Plicht, wat bi’t Profiboxen nich maakt waart. De Kämpers versöökt Punkten to winnen, dör dat Drapen vun’n Kopp oder den Lief vun’n Gegner. Nödig för den Sport sünd Knööv, vör allen aver ok go’e Refelxen, Snelligkeit un Technik. Boxen gifft dat för Manns- un Fronslüüd.

Dat gifft veer Mööglichkeiten, en Boxkamp to winnen: K.o. (*Knockout*), T.K.o. (*technisch Knockout*), Afbreken na Disqualifikatschoon oder na Punkten. En *Knockout* oder K.o. is, wenn en Gegner na en Slag so benüsselt is, dat he nich wietermaken kann. De Schiedsrichter tellt em den an, un wenn he bit teihn nich wedder bi sik is, hett he verloren. Bi en technisch K.o. brickt de Schiedsrichter den Kamp af, wenn he meent, dat en vun de Gegners nich mehr in de Laag is, wieter to maken. Dat kann aver ok dör den Trainer oder den Boxer sülvst passeeren, wenn de opgeven deit. En Disqualifikatschoon kummt vör, wenn sik en Gegner nich an de Regeln hollen hett. En Sieg na Punkten gifft dat denn, wenn na en vörher fastleggte Tall vun Runnen keen K.o. oder Disqualifikatschoon passeert is. Wokeen den de meisten Punkten sammelt hett, is de Winner. De Punkten warrt dorbi vun de Weertungsrichters vergeven.

## Techniken

Boxers kennt veer Grundtechniken.

* *Jab*
* *Cross*
* *hook*
* *Uppercut*
* *Short straight-punch*
* *Cross-counter* (counter punch)
* *Half uppercut*

* **Jab**: De Boxer stött een mit sien Vörhand (*lead hand* of *forward hand*) piel vörnruut.
* **Cross**: Dor stött een mit de Achterhand (*rear hand*) piel vörnruut.
* **Hook**: De Boxer sleiht een mit een van sien Hannen up de Weg van een halwig Zirkel waagrecht
* **Uppercaut**. De Boxer haut up de Weg van een Baag lootrecht van ünnen nah baven.

Een Punkt gifft, dat wenn Hööft of Torso drapen warrt. In Amateurboxen hebbt de Hanschen vörn witt Flääch. Punten warrt dor bloots todeelt, wenn jüst mit düss Part drapen warrt.

## Beschirmen

Vanwegen dat Boxers sick malkanner besehren köönnt un ook doodblieven könnt, sünnerlich wenn sick de Folgen van Slääg över Johren upsummeren doot, sünd dor Reglen för’t Beschirmen. All Boxers mööt Boxhandschen dregen, Amateurboxers ook Helms. Bi Weddstrieden binnen dat olympsch Boxen dröfft Boxers bloots Handschen un Helms dregen, wat dör de de AIBA (Association Internationale de Boxe Amateur) goodkannt sünd un wor een AIBA Stempel up print is.

Fördermehr mööt Boxers een Bitje (mouth guard) dregen, üm Tähn un Gagels to schütten.

## Weblenken

* Boxregeln in Amateur- un Profiboxen
# Mahatma Gandhi

*Disse Artikel is man blots en Stubben. Du kannst Wikipedia helpen un em verbetern.*

|  |
| --- |
| Mahatma Gandhi |
| Mohandas Karamchand Gandhi (Portreefotografie, 1931)
Underschrivt van Mahatma Gandhi |
| Personen-Informatschoonen |
| **Boortsdag** | 2. Oktober 1869 |
| **Boortsstell** | Porbandar, Gujarat |
| **Doodsdag** | 30. Januar 1948 |
| **Doodsstell** | Nie-Delhi |
| **Natschoonalität** | indsch |
| **Arbeid** | Avkaat
Publizist,
Pazifist
Askeet |

**Mahatma Gandhi**, med vullen Namen **Mohandas Karamchand Gandhi** (Gujarati: મોહનદાસ કરમચંદ ગાંધી, Hindi: मोहनदास करमचंद गांधी *Mohandās Karamchand Gāndhī*; \* 2. Oktober 1869 in Porbandar, Gujarat; † 30. Januar 1948 in Nie-Delhi) was een indschen Avkaat, Publizist, Pazifist un Askeet, de enen groten Deel bidregen het de indsche Unafhängigkheed van den Britschen Riek in den Gang to bringen.

## Nettverwiese

 **Mahatma Gandhi**. Mehr Biller, Videos oder Audiodateien to’t Thema gifft dat bi Wikimedia Commons.

 Op Wikiquote gifft dat Zitaten to, över oder vun „Mahatma Gandhi“ (hoochdüütsch).

* Literatur von und über Mahatma Gandhi im Katalog der Deutschen Nationalbibliothek
# Louisiana

Laag vun Louisiana binnen de USA
Flagg vun Louisiana
**Louisiana** is en Bundsstaat vun de USA. He hett 4.496.334 Inwahners (Stand 2005) op en Rebeet vun 134.382 km². De Hööftstadt is Baton Rouge.

## Historie

Louisiana weer vun’n 30. April 1812 af an Deel vun de USA.

## Politik

Louisiana is opdeelt in 64 Kreise (Parish):

|  |  |  |  |
| --- | --- | --- | --- |
| * Acadia Parish
* Allen Parish
* Ascension Parish
* Assumption Parish
* Avoyelles Parish
* Beauregard Parish
* Bienville Parish
* Bossier Parish
* Caddo Parish
* Calcasieu Parish
* Caldwell Parish
* Cameron Parish
* Catahoula Parish
* Claiborne Parish
* Concordia Parish
* De Soto Parish
* East Baton Rouge Parish
* East Carroll Parish
* East Feliciana Parish
* Evangeline Parish
* Franklin Parish
* Grant Parish
 | * Iberia Parish
* Iberville Parish
* Jackson Parish
* Jefferson Parish
* Jefferson Davis Parish
* La Salle Parish
* Lafayette Parish
* Lafourche Parish
* Lincoln Parish
* Livingston Parish
* Madison Parish
* Morehouse Parish
* Natchitoches Parish
* Orleans Parish
* Ouachita Parish
* Plaquemines Parish
* Pointe Coupee Parish
* Rapides Parish
* Red River Parish
* Richland Parish
* Sabine Parish
 | * St. Bernard Parish
* St. Charles Parish
* St. Helena Parish
* St. James Parish
* St. John the Baptist Parish
* St. Landry Parish
* St. Martin Parish
* St. Mary Parish
* St. Tammany Parish
* Tangipahoa Parish
* Tensas Parish
* Terrebonne Parish
* Union Parish
* Vermilion Parish
* Vernon Parish
* Washington Parish
* Webster Parish
* West Baton Rouge Parish
* West Carroll Parish
* West Feliciana Parish
* Winn Parish
 |  |

## Weblenken

* Websteed vun Louisiana (engelsch)

US-Bundsstaten

Alabama |
Alaska |
Arizona |
Arkansas |
Colorado |
Connecticut |
Delaware |
Florida |
Georgia |
Hawaii |
Idaho |
Illinois |
Indiana |
Iowa |
Kalifornien |
Kansas |
Kentucky |
Louisiana |
Maine |
Maryland |
Massachusetts |
Michigan |
Minnesota |
Mississippi |
Missouri |
Montana |
Nebraska |
Nevada |
New Hampshire |
New Jersey |
New Mexico |
New York |
North Carolina |
North Dakota |
Ohio |
Oklahoma |
Oregon |
Pennsylvania |
Rhode Island |
South Carolina |
South Dakota |
Tennessee |
Texas |
Utah |
Vermont |
Virginia |
Washington |
West Virginia |
Wisconsin |
Wyoming
# Wangerooger Freesch

Dat **Wangerooger Freesch** was en Dialekt van de Oostfreeske Spraak, de hento dat Jahr 1930 up dat Eiland Wangeroog proot wurr. Dat Wangeroogske was Deel van de Weserfreeske Dialektgrupp van dat oll Oostfreesk. Disse Spraakwies was kenntekent döör dat Hollen van *th-*Rievluden (t.B. in *thrê* - "dree") und van betoond Ennluden (t.B. as i *schüpu* "Schippen").

Dat Wangeroogsk was tegen dat Saterfreesch een van de minn Spraakwiesen van dat Oostfreesk, wat sük ok na dat Torüggahn van dat Oostfreesk as en Spraakeiland en lang Tied hollen kunn. Man in de Winter 1854/55 gaff dat en groot Störmflood, un achteran wurren de meeste Minsken van Wangeroog weghaalt un na Varel brocht, waar en Oortsdeel ok vandag noch "Neei-Wangeroog" nöömt word. So wurr de Spraakmeenskupp utnanner reten. Jahren later leten de Ollenbörgers weer Minsken na Wangerooge trecken, man bi dat neje Siedeln up de Eilann wurren de oll Wangeroogers neet torügg laten. Man ok up't Fastewall wurr de Wangeroogske Taal en hele Tied an de junge Minsken weergeven, man in d' Geheel harr de deelde Spraakmeenskupp kien Kracht för't Overleven. Up dat Eiland is de lesde Spreker ruugweg 1930 stürven un in Varel bleven denn 1950 de lesd beid Minsken dood, wat Wangeroosgsk as Moderspraak harren. Daarmit gellt de Taal as dood.

In dat 19. Jahrhunnert harr de Jeverske Försker Heinrich Georg Ehrentraut (1798-1866) sük mit dat Wangeroogsk befaat un mennig wat upschreven un ok utdaan. In dat 20. Jahrhunnert wurren denn sien Uptekens weerfunnen un neei un kumpleet ruutbrocht.

## Weblenken

* Digitaal Hoogschoolbibliothek Sassen-Anholt: Upnahmen van Otto Bremer
* Wangeroogsk Toonfragmenten mit Transkription, Oversetten un ok naproot (Dütsk)

* Ehrentraut, Heinrich Georg: *"Mittheilungen aus der Sprache der Wangeroger": der Nachlaß von H. G. Ehrentraut, betreffend den ostfriesischen Dialekt der Insel Wangerooge; aus dem Archiv des Mariengymnasiums Jever; Nachtrag und Ergänzung der "Mittheilungen" von H. G. Ehrentraut im "Friesischen Archiv" von 1847/49 und 1854*. Bearbeitet und herausgegeben von Arjen P. Versloot. Ljouwert, Fryske Akademy und Aurich, Ostfriesische Landschaft, 1996, ISBN 90-6171-834-1.
* \* Horst H. Munske (Hrsg.): *Handbuch des Friesischen*. Niemeyer, Tübingen 2001
# Westnedderdüütsch

| Westnedderdüütsch *Neddersassisch, Nedersaksisch, Westneddersassisch* |
| --- |
|
Snackt in | Düütschland Düütschland
Nedderlannen (Europa) Nedderlannen Danemark Däänmark |
| Klassifikatschoon |
Germaansch
Westgermaansch
Noordseegermaansch
Plattdüütsch* Westnedderdüütsch
 |
| Spraakkoods |
| ISO 639-3 |
nds Oostfreesch: frs Westföölsch: wep Plautdietsch: pdt Achterhooksch: act, Grunnegs: gos, Twentsch: twd |

Westnedderdüütsch Gebeed**Westnedderdüütsch** oder ook **Neddersassisch** (hoochdüütsch *Westniederdeutsch* oder *Niedersächsisch*, nedderlandsch *Nedersaksisch*) betekent de plattdüütschen Dialekte in Noordwestdüütschland un Oostnedderland un is mit dat Oostnedderdüütsche ene van den twee traditschonellen Unnergruppen för de plattdüütschen Dialekten in de Dialektologie.

De Grenze na dat Oostnedderdüütsche is de Isoglosse för den Eenheidspluraal. Dat Oostnedderdüütsche bruukt *-en*, so as *wi maken,* dat Westnedderdüütsche bruukt to’n gröttsten Deel *-(e)t*, so as in *wi maket/maakt.*

Dat Westnedderdüütsche deelt sik in de groten Dialektrüme: Westföölsch, Oostföölsch un Noordneddersassisch.

De westnedderdüütschen Dialekte sind – uutbenomen Sleswig, Oostfreesland un Grönnen – de Dialekte van dat ole sassische Stammland, de oostnedderdüütschen Dialekte de Mundaarden in dat vöörmaals slaawsche „Nieland“, in dat Nedderdüütsche mit de Oostkolonisatschoon in’n Middelöller trocken sind.

Niegeren Unnersöök, de den Spraakafstand twischen Dialekten meten deit, stellt man de traditschonele Aard de plattdüütschen Dialekte in West- un Oostnedderdüütsch to delen in Fraag. Vanwegen dat’t oostnedderdüütsche Mäkelborger Platt dichter bi dat westnedderdüütsche Noordneddersassisch steit, as bi dat even so oostnedderdüütsche Brannenborgsch, is dat villicht sinniger de plattdüütschen Dialekte in ene noordnedderdüütsche un süüdnedderdüütsche Gruppe to unnerdelen.

## Literatuur

* Michael Elmentaler: *Nordniederdeutsch, Ostfälisch, Westfälisch, Nordrheinmaasländisch.* In: Joachim Herrgen, Jürgen Erich Schmidt: *Sprache und Raum. Ein internationales Handbuch der Sprachvariation.* Band 4: *Deutsch* (= *Handbücher zur Sprach- und Kommunikationswissenschaft.* Band 30.4). De Gruyter Mouton, Berlin/Boston 2019, ISBN 978-3-11-018003-9, S. 550–590.

## Belegen
# Rotwelsch

**Rotwelsch** is en Begreep för de Spraak vun de Monarchen, Prachers, Ganoven un anner Lüüd, de över’t Land tagen sünd. De Spraak harr wat vun en Geheemspraak, de för Lüüd, de nich inwieht weren, man kuum to verstahn weer. De Grundbestand an Wöör keem ut dat Hoochdüütsche. Vör allen ut dat Jiddische un ut de Spraak vun de Taters hett de Spraak aver veel Wöör övernahmen. En Reeg Wöör sünd ut dat Rotwelsche aver ok wedder in de hoochdüütsche Ümgangsspraak övergahn (un deelwies ok in’t Plattdüütsche).
# Ripuarisch

**Ripuarisch**, ok Ripwarisch nömt - is en hoochdüütsche Dialekt in de kontinentalwestgermansche Spraken. Ripuarisch is en Deel vun't Middelfranksch, wat en Deel vun't Westmiddeldüütsch is. De Grenzen vun't Spraakrebeet gahn vun de Benrather Linie in den Noorden noh Siegen in de Oosten un Aken in den Westen.
De Grenz is södelk vun Bad Honnef, ähnelk to de Grenz vun Noordrhien-Westfalen un Rhienland-Palz. In de Nedderlannen, to't Bispeel in Kerkraad ward dat snackt. Ok in Rhienland-Palz ward dat snackt, män blots in't Rebeet vun Bad Neuenahr-Ahrweiler. Ripuarisch ward ok in Belgien süden vun Eupen snackt.
De Varianten heten in de Städer noh de Städer to'n Bispeel Kölsch, „Öcher Platt“ oder „Eischwiele Platt“. Dat Ripuarisch is twischen dat Nedderfranksch un dat Moselfranksch. Ene Förm in de Nedderlannen un Belgien is dat *Südlimburgische*, sodat dat Ripuarische de eenzig hoochdüütsche Dialekt in de Nedderlannen is.
# Vanuatu

*Disse Artikel is man blots en Stubben. Du kannst Wikipedia helpen un em verbetern.*

**Ripablik blong Vanuatu, République du Vanuatu, Republic of Vanuatu, Vanuatu**|

|  |  |
| --- | --- |
|  |  |
| (Flagg) | (Wapen) |

 |
| Wahlspröök: Long God yumi stanap, In God we stand, С Бог удържаме, Safwn Gyda Duw |
| Natschonalhymne: Yumi, Yumi, Yumi |
|  |
| **Hööftstadt** | Port Vila |
| **Gröttste Stadt** |  |
| **Amtsspraak** | Bislama, Franzöösch, Engelsch |
| **Regeren** Präsident von Vanuatu |  Bob Loughman |
| **Grött**  • Allens  • Water (%) |   12.190 quadratkilometer km² ? % |
| **Inwahnertall**  • Inwahnerdicht |   /km² |
| **Geldsoort** | Vatu (`[[ISO 4217|]]`) |
| **BBP** | 971.636.098 US-Dollar, 983.582.865 US-Dollar $ ()

```
$ je Kopp
```
 |
| **Tietzoon** | UTC+11, Pacific/Efate (UTC)  |
| **Internet-TLD** | .vu |
| **ISO 3166** | VU |
| **Vörwahl** | `++678` |
|  |

**Vanuatu** is en Land in den Süüdpazifik. Dat is en Archipel, dat heet, dat Land besteiht ut Inselgruppen. Vanuatu liggt üm und bi 1750 km in den Oosten vun Australien.

Dor leven 208.869 Inwahners (Stand Juli 2006) up’n Rebeet vun 12.189 km². De Hööftstadt is Port Vila. De Staat is unafhangig wurrn an’n 30. Juli 1980.

Länner in Ozeanien

Australien | Fidschi | Kiribati | Marshalleilannen | Mikronesien (Födereerten Staaten vun Mikronesien) | Nauru | Niegseeland | Palau | Papua-Niegguinea | Samoa | Salomonen | Tonga | Tuvalu | Vanuatu

**Afhängige Rebeden**: Amerikaansch Samoa | Cook-Eilannen | Franzöösch Polynesien | Guam | Hawaii | Molukken | Midwayatoll | Niegkaledonien | Niue | Norfolkeiland | Noordmarianen | Oostereiland | Papua (Indonesien) | Pitcairn | Tokelau | Wake | Wallis un Futuna

Commonwealth of Nations

Antigua un Barbuda |
Australien |
Bahamas |
Bangladesch |
Barbados |
Belize |
Botsuana |
Brunei |
Dominica |
Fidschi |
Gambia |
Ghana |
Grenada |
Guyana |
Indien |
Jamaika |
Kamerun |
Kanada |
Kenia |
Kiribati |
Lesotho |
Malawi |
Malaysia |
Malediven |
Malta |
Mauritius |
Mosambik |
Namibia |
Nauru |
Neeseeland |
Nigeria |
Pakistan |
Papua-Neeguinea |
Ruanda |
Salomonen |
Sambia |
Samoa |
Seychellen |
Sierra Leone |
Singapur |
Sri Lanka |
St. Kitts un Nevis |
St. Lucia |
St. Vincent un de Grenadinen |
Süüdafrika |
Swasiland |
Tansania |
Tonga |
Trinidad un Tobago |
Tuvalu |
Uganda |
Vanuatu |
Vereenigt Königriek vun Grootbritannien un Noordirland |
Zypern
# Essex County (New Jersey)

Inwahnertall
Rebeet

| Essex County |
| --- |
| Bundsstaat | New Jersey |
| Sitt vun de Verwalten | Newark |
| Inwahnerdicht |
2.397,5 Inwahners op’n km² |
| Grünnt | 1. März 1683 |
| Websteed | www.co.essex.nj.us |
|  |

**Essex County** is en Kreis (County) in’n US-Bundsstaat New Jersey. He hett 783.969 Inwahners (Stand Zensus 2010) op en Rebeet vun 326 km². De Sitt vun de Verwalten is in Newark.

## Historie

De Kreis is an’n 1. März 1683 grünnt worrn.

## Demografie

Vun de 793.633 Inwahners bi’n Zensus vun 2000 harrn 370.939 Minschen Arbeit. Dat Inkamen je Kopp vun de hele Inwahnertall weer 24.943 US-Dollar. 388.166 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 141.167 Minschen maakt. 15,12 % vun de Inwahners leven 2000 ünner de Inkamensgrenz to de Armoot.

29,72 % hebbt 2000 tohuus ’n annere Spraak as Engelsch snackt un 21,19 % vun de Inwahners sünd buten de USA boren worrn.

Vun de Vöröllern her sünd 44,46 % vun de Minschen Witte, 41,24 % Swarte, 3,71 % stammt ut Asien un 0,05 % vun de Eilannen in’n Pazifik. 0,23 % sünd Nakamen vun Indianers. 6,88 % hebbt sik sülven to noch annere Gruppen torekent. 3,42 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 15,42 % vun de Lüüd ansehn.

### Inwahnertall

| Johr | Inwahnertall |
| --- | --- |
| 1900 | 359.053 Inwahners |
| 1910 | 512.886 Inwahners |
| 1920 | 652.089 Inwahners |
| 1930 | 833.513 Inwahners |
| 1940 | 837.340 Inwahners |
| 1950 | 905.949 Inwahners |
| 1960 | 923.545 Inwahners |
| 1970 | 929.986 Inwahners |
| 1980 | 851.116 Inwahners |
| 1990 | 778.206 Inwahners |
| 2000 | 793.633 Inwahners |
| 2010 | 783.969 Inwahners |

## Weblenken

* Websteed vun’n Kreis (engelsch)
* U.S. Census Bureau (engelsch)
# St. Johns County

Inwahnertall
Rebeet

| St. Johns County |
| --- |
| Bundsstaat | Florida |
| Sitt vun de Verwalten | Saint Augustine |
| Inwahnerdicht |
122,1 Inwahners op’n km² |
| Grünnt | 1822-00-001822 |
|  |

**St. Johns County** is en Kreis (County) in’n US-Bundsstaat Florida. He hett 190.039 Inwahners (Stand Zensus 2010) op en Rebeet vun 1.577 km². De Sitt vun de Verwalten is in Saint Augustine.

## Historie

De Kreis is 1822 grünnt worrn.

## Demografie

Vun de 123.135 Inwahners bi’n Zensus vun 2000 harrn 61.867 Minschen Arbeit. Dat Inkamen je Kopp vun de hele Inwahnertall weer 28.674 US-Dollar. 75.162 Minschen hebbt op de Highschool ’n Afsluss maakt, ’n Afsluss an’e Universität, de ’n Bachelor-Afsluss oder noch höger weer, hebbt 28.560 Minschen maakt. 7,88 % vun de Inwahners leven 2000 ünner de Inkamensgrenz to de Armoot.

6,73 % hebbt 2000 tohuus ’n annere Spraak as Engelsch snackt un 4,90 % vun de Inwahners sünd buten de USA boren worrn.

Vun de Vöröllern her sünd 90,92 % vun de Minschen Witte, 6,29 % Swarte, 0,95 % stammt ut Asien un 0,05 % vun de Eilannen in’n Pazifik. 0,26 % sünd Nakamen vun Indianers. 0,55 % hebbt sik sülven to noch annere Gruppen torekent. 0,97 % hebbt angeven, dat se Vörfohren vun ünnerscheedliche Afstammung hebbt. As Nakamen vun Lüüd ut Latienamerika hebbt sik 2,63 % vun de Lüüd ansehn.

### Inwahnertall

| Johr | Inwahnertall |
| --- | --- |
| 1900 | 9.165 Inwahners |
| 1910 | 13.208 Inwahners |
| 1920 | 13.061 Inwahners |
| 1930 | 18.676 Inwahners |
| 1940 | 20.012 Inwahners |
| 1950 | 24.998 Inwahners |
| 1960 | 30.034 Inwahners |
| 1970 | 30.727 Inwahners |
| 1980 | 51.303 Inwahners |
| 1990 | 83.829 Inwahners |
| 2000 | 123.135 Inwahners |
| 2010 | 190.039 Inwahners |

## Weblenken

* U.S. Census Bureau (engelsch)
# Wisconsin

Laag vun Wisconsin binnen de USA
Flagg vun Wisconsin
**Wisconsin** is en Bundsstaat vun de USA. He hett 5.536.201 Inwahners (Stand 2000) op en Rebeet vun 140.662 km². De Hööftstadt is Madison un de gröttste Stad is Milwaukee.

De Naam Wisconsin is de engelsch Version vun de franzöösch Adaptschoon vun en Naam vun de Miami-Illinois för den Stroom Wisconsin River. Dat heet sovöl as „de root liggt“ (betrucken up den Sandsteen an de Stroom). De Ökelnaam vun dissen Staat is *Dachs-Staat* (Badger State) un ok America's Dairyland.

## Historie

Wisconsin weer vun’n 29. Mai 1848 af an Deel vun de USA. In de Johren dornah keemen völ Düütsche, Polen un Norweger nah Wisconsin.

## Politik

Wisconsin is opdeelt in 72 Kreise (Countys):

|  |  |  |  |
| --- | --- | --- | --- |
| * Adams County
* Ashland County
* Barron County
* Bayfield County
* Brown County
* Buffalo County
* Burnett County
* Calumet County
* Chippewa County
* Clark County
* Columbia County
* Crawford County
* Dane County
* Dodge County
* Door County
* Douglas County
* Dunn County
* Eau Claire County
* Florence County
* Fond du Lac County
* Forest County
* Grant County
* Green County
* Green Lake County
 | * Iowa County
* Iron County
* Jackson County
* Jefferson County
* Juneau County
* Kenosha County
* Kewaunee County
* La Crosse County
* Lafayette County
* Langlade County
* Lincoln County
* Manitowoc County
* Marathon County
* Marinette County
* Marquette County
* Menominee County
* Milwaukee County
* Monroe County
* Oconto County
* Oneida County
* Outagamie County
* Ozaukee County
* Pepin County
* Pierce County
 | * Polk County
* Portage County
* Price County
* Racine County
* Richland County
* Rock County
* Rusk County
* Sauk County
* Sawyer County
* Shawano County
* Sheboygan County
* St. Croix County
* Taylor County
* Trempealeau County
* Vernon County
* Vilas County
* Walworth County
* Washburn County
* Washington County
* Waukesha County
* Waupaca County
* Waushara County
* Winnebago County
* Wood County
 |  |

### Gröttste Städer

Wisconsins gröttste Städer sünd:

## Weblenken

* Websteed vun Wisconsin (engelsch)

US-Bundsstaten

Alabama |
Alaska |
Arizona |
Arkansas |
Colorado |
Connecticut |
Delaware |
Florida |
Georgia |
Hawaii |
Idaho |
Illinois |
Indiana |
Iowa |
Kalifornien |
Kansas |
Kentucky |
Louisiana |
Maine |
Maryland |
Massachusetts |
Michigan |
Minnesota |
Mississippi |
Missouri |
Montana |
Nebraska |
Nevada |
New Hampshire |
New Jersey |
New Mexico |
New York |
North Carolina |
North Dakota |
Ohio |
Oklahoma |
Oregon |
Pennsylvania |
Rhode Island |
South Carolina |
South Dakota |
Tennessee |
Texas |
Utah |
Vermont |
Virginia |
Washington |
West Virginia |
Wisconsin |
Wyoming